Die Republiek die Kongo (Frans: République du Congo), ook Kongo-Brazzaville, of net Kongo (nie dieselfde as die Demokratiese Republiek die Kongo nie) is 'n voormalige Franse kolonie in die westelike Sentraal-Afrika. Dit grens aan Gaboen in die weste, aan Kameroen in die noordweste, die Sentraal-Afrikaanse Republiek in die noorde, die Demokratiese Republiek die Kongo in die ooste, Angola (Cabinda) in die suide en die Golf van Guinee in die suidweste.
Republiek die Kongo
Grootste stad Brazzaville
MOI (2015) 0,591 (136ste) – medium
Gini (2011) 40,2 – medium
Nasa-Satellietbeeld van die Republiek die Kongo
Kaart van die Republiek die Kongo
Topografiesse kaart van die Republiek die Kongo
Die Republiek die Kongo het 'n oppervlakte van 342 000 km² en 'n bevolking van 4 662 446 in 2014 gehad. Die hoofstad en grootste stad is Brazzaville wat saam met Kinshasa, die hoofstad van die DR Kongo, een van die grootste metropolitaanse gebiede in Afrika vorm en deur die Kongorivier van mekaar geskei is.
Dele van die teenwoordige Volksrepubliek die Kongo het ook binne die ou Kongoryk geval. Die gebied het in 1885 onder Franse beheer gekom na die ontdekkingstogte van die Fransman Pierre Savorgnan de Brazza. Later het dit deel van Frans-Ekwatoriaal-Afrika geword, met Brazzaville as hoofstad van die hele gebied. Op 15 Augustus 1960 het die gebied on afhanklik geword met Fulbert Youlou, 'n voormalige priester, as premier en later as president. Werkloosheid het tot binnelandse onrus gelei, en in 1963 moes hy bedank. Die Kommunisties gesinde Alphonse Massamba-Debat het president geword met die steun van die Nasionale Revolusionêre Beweging. Die beweging se jeugtak, bewapen en opgelei deur Kubane en Chinese, het hom gesteun teen die leër, maar in September 1968 het die leër onder aanvoering van kaptein Marien Ngouaby en kaptein Alfred Raoul die bewind oorgeneem..
In 1970 het Ngouaby, onder wie die land 'n geheel en al Kommunistiese grondwet gekry het, staatspresident geword. Hoewel daar steeds ekonomiese hulp uit Frankryk aanvaar is, het die land al hoe meer bande met Rusland en ander Kommunistiese state aangeknoop. Ngouaby self is in Maart 1977 vermoor en as staatshoof opgevolg deur Joachim Yhombi Opango.
↑ (en) "CIA – The World Factbook – Congo, Republic of the". Central Intelligence Agency. Besoek op 30 April 2016.
↑ 2,0 2,1 2,2 2,3 (en) "Republic of the Congo". Internasionale Monetêre Fonds. Besoek op 30 April 2016.
↑ (en) "2015 Human Development Report" (PDF). United Nations Development Programme. 2015. Besoek op 30 April 2016.
↑ (en) "GINI index". Wêreldbank. Besoek op 30 April 2016.
(en) Toerisme-inligting oor Republiek die Kongo op Wikivoyage
Ontsluit van "https://af.wikipedia.org/w/index.php?title=Republiek_van_die_Kongo&oldid=2026097"
Last edited on 9 Augustus 2019, at 21:30